Merkezê Pêroyî yê Komeleya Heqan ê Merdiman derheqê Serekê ÎHD'yî  yê Şûbeyê Dêrsimî  de eşkerayîya nuştekîye weşana ke vizêr amebi destbendkerdene. ÎHD'yî da zanayene  gama îfadegirewtişî de Solmazî rê ame perskerdene ke wextê serekîya ÎHD'yî û Hemserekîya SES'î de ser nameyê 'rêxistinanê îlegalan' de kombîyayîş û mîtîngî kerdî yan ney.
Eşkerayîye de bale ameye antene ke îdarekarê ke rêxistinanê pîlan ê wareyo domakratîkî de xebitîyenê lez yenê krîmînalîzekerdene û ame vatene: " Taybetîya komel o demokratîkî no yo ke, bê destûrgirewtişê kesan, eşkenê kombîyayîşanê haştîyane û mîtîngan bikê û ganî bieşkê fikranê xo eşkera bikê. Tirkîya de keyfê îqtîdarî kamî ra nêro pê Qanûnê Têkoşînî yê Verba Terorî înan sucdar keno. Ma veng danê selahîyetdaranê sîyasî ke ganî polîtîkayê tedayî yê ser wareyo demokratîkî biqedenê û ganî serekê ma yê şubeyê Dêrsimî Gurbuz Solmaz teqez bêro raverdene."
